stanford-oval/wikipedia huggingface dataset:
הפרעת אישיות גבולית
טיפול

הפרעת אישיות גבולית נחשבת להפרעה הנחקרת ביותר מבחינת שיטות הטיפול מבין כלל הפרעות האישיות. להלן כמה דוגמאות לטיפולים הקיימים:
טיפול תרופתי – מיועד לתת מענה עיקרי לבסיס הפיזיולוגי של ההפרעה. בחלק מהמקרים ניתן להשתמש בנוגדי דיכאון מסוג SNRI כמו סימבלטה. ייתכן גם טיפול נגד חרדה או טיפול בתרופות נוגדות פסיכוזה במקרה הצורך.
טיפול באמצעות פסיכותרפיה – יש הטוענים כי אין טעם להתמקד בסימפטומים של ההפרעה באופן פיזיולוגי בלבד. בעיניהם חשוב בעיקר להבין את שורש הבעיה, לטפל בו, ובכך למנוע או להקטין את השלכותיו.
טיפול התנהגותי – שיטה זו מתבססת על התאוריה כי ההפרעה היא בבסיסה תוצאה של שילוב בין הפרעה ביולוגית להפרעה סביבתית. הביולוגי, כפגם במנגנון האחראי על ארגון ושליטה ברגשות טובים ורעים, והסביבתי, כמערכת נסיבות היוצרת ענישה קשה, טראומה או הזנחה של אותן פגיעות רגשיות. מכאן שלהפרעה ישנם שני מוקדים אליהם יש להתייחס בטיפול: פגיעות רגשיות ומחסור בכישורים הדרושים לפיקוח על הרגשות המתעוררים, חיוביים או שליליים. השיטה עוסקת בשינוי אך תוך הימנעות מביטולו של הסובל. זאת במטרה לקבלו, ועם זאת ללמדו טווח רחב יותר של כישורים התנהגותיים.
טיפול מבוסס מנטליזציה (MBT – Mentalization Based Treatment) – שיטה זו פותחה על ידי פיטר פונגי ואנתוני בייטמן, על בסיס המושג מנטליזציה. על פי הגישה, הלוקים בהפרעת אישיות גבולית מתקשים בעיסוק תקין במנטליזציה, בייחוד בהקשרים בין־אישיים טעונים רגשית, ויכולת זו נפגעה בעקבות טראומה, התעללות או יחסים לא־מיטיביים עם ההורים בילדות המוקדמת. טיפול מבוסס מנטליזציה מוגדר כפסיכותרפיה דינמית, מתמקד בקשר המתקיים בין המטופל למטפל, ומטרותיו הן חיזוק השליטה העצמית והיכולת לוויסות רגשי, והגברת היכולת ליצירת קשרים בין־אישיים אינטימיים מספקים.שלבי הטיפול הדיאלקטי ההתנהגותי
טיפול דיאלקטי התנהגותי (DBT – Dialectical behavioral therapy) – שיטה שפותחה על ידי מרשה לינהאן מאוניברסיטת וושינגטון בסוף שנות ה־80. השיטה מבוססת על פסיכותרפיה מודרנית בשילוב אלמנטים מתורת הזן ומדת הבודהיזם. לינהאן סבלה בעצמה מההפרעה, ופיתחה את השיטה לאחר שחשה כי טיפול קונבנציונלי אינו אפקטיבי. הטיפול מוצע על ידי פסיכותרפיסטים, פסיכולוגים קליניים, אחים מוסמכים ועובדים סוציאליים, אך אינו מוסדר בחוק בישראל.
טיפול ממוקד העברה (TFP – Transference Focused Psychotherapy) – שיטה שפותחה על ידי אוטו קרנברג, ומתמקדת ביחסי ההעברה הטיפוליים.
סכמה תרפיה – שיטת טיפול אינטגרטיבית שפותחה על ידי ג'פרי יאנג, פסיכולוג מאוניברסיטת ניו יורק. טיפול מבוסס סכמה נחקר רבות ונחשב ליעיל מאוד לטיפול בהפרעות אישיות, כולל בהפרעת אישיות גבולית.
שיטות נוספות: קיימת ספרות על שימוש בקשיבות (Mindfulness), על טיפול דינאמי דקונסטרוקטיבי, וכן ספרות אחרת על שימוש בחשיפה ממושכת (Prolonged Exposure), בעיקר כשמדובר במי שאובחנו עם הפרעת אישיות גבולית וגם עם PTSD.
שיטות אלה ניתנות לשילוב זו בזו, בעיקר פסיכותרפיה ותרופות.
טרמינולוגיה

השם 'הפרעת אישיות גבולית', שהציע אדולף שטרן ב־1938, שימש כאמצעי לזיהוי קבוצת מטופלים שלא התאימו לקטגוריות נוירוזה ופסיכוזה שהיו מקובלות באותה תקופה. בעבר נטען כי שם ההפרעה ניתן מתוך הבלבול והבורות שהיו קיימים בעולם הטיפולי כלפי בעיותיהם של פונים שסיפוריהם היו סותרים ובלתי עקביים, ושביטאו סבל אישי גדול.
לנוכח המחלוקת סביב שם האבחנה, עלו לאורך השנים מספר הצעות חלופיות, בהן הפרעת ויסות רגשי, הפרעת שליטה רגשית, הפרעת דחף והפרעת ויסות בינאישית. מונח נוסף הוא אי־ארגון אישיות פוסט טראומטי, בשל ההיסטוריה הטראומטית של רבים מהמאובחנים.
ביקורת > סטיגמה

סטיגמה בקרב נותני שירות בבריאות הנפש
הפרעת אישיות גבולית נתפסת כמורכבת וחריפה, והסיכויים להצלחת הטיפול בה נתפסים כנמוכים. העלות הכלכלית של הטיפול בהפרעה גבוהה יותר מעלות הטיפול בהפרעות פסיכיאטריות אחרות, אך המשאבים המוקצים לאוכלוסיית מטופלים זו יחסית נמוכים.
ההפרעה מעוררת פעמים רבות התייחסות שלילית בקרב מטפלים, שמתארים לעיתים את המאובחנים כ"בלתי ניתנים לטיפול", "מניפולטיבים" או "תובעניים". כינויים אלה עשויים להפוך לנבואה שמגשימה את עצמה, משום שיחס שלילי עלול להחריף התנהגויות של פגיעה עצמית בקרב המטופלים. לאור זאת, מטפלים לעיתים מאשימים את הפונים בתוצאות לא טובות של הטיפול, ואף נרתעים מלקבל מטופלים אלה. נטען כי בשל הסטיגמה הקיימת מצד המטפלים, זמינות הטיפול הרפואי עבור המאובחנים מוגבלת, והם מופנים אל מחוץ למערכות הטיפוליות תוך שימוש מגוון אמצעים.
ניתן להבין את הסטיגמה שנלווית לעיתים קרובות לאבחנה זו כנובעת מהתגובה השלילית המתעוררת במטפל כלפי המטופל (כמעין העברה נגדית), ולא בשל הסימפטומים והמאפיינים של המטופל. תחושות שליליות אלה, שקורות באופן לא מודע, עשויות להביא לתגובות לא הולמות מצד המטפל, כמו חלוקה מופרזת של תרופות פסיכיאטריות או היעדר אמפתיה.
הפנמת הסטיגמה בקרב המתמודדים
ישנם מאובחנים שמדווחים כי האבחנה "הפרעת אישיות גבולית" תורמת להם ומאפשרת להם לפתח מיומנויות התמודדות יעילות. עם זאת, לנוכח הסטיגמה מצד מערכת בריאות הנפש ובקרב הציבור, אחרים מתארים שהאבחנה יוצרת אצלם חוויה מזיקה ומתייגת, המביאה לטיפול פוגעני וליחס שלילי מהחברה. בקרב מאובחנים שחוו אלימות מתמשכת בילדות, היחס השלילי עשוי להוביל לחוויית רה־טראומטיזציה של ההתנהגות כלפיהם. באופן ספציפי, נשים המאובחנות בהפרעה מבטאות הפנמת הסטיגמה החברתית בתפיסת העצמי שלהן, המתבטאת באיכות חיים נמוכה יותר, הערכה עצמית ויעילות עצמית נמוכים יותר, והחרפת הסימפטומים הפסיכיאטריים.
ביקורת > ביקורת פמיניסטית

אסטרטגיות הישרדות
גישות פמיניסטיות טוענות כי ה'גבוליות', בדומה למונחים היסטוריים אחרים שיוחסו להתנהגות של נשים, כמו כישוף והיסטריה, מצהירה על פגם אישיותי המוטבע בפרט דרך הצגת התנהגותו כפתולוגית. לדבריהן, הסימפטומים הם תגובה למיצובן של נשים בגבולות הסוציו־תרבותיים, והאבחנה משקפת את הניסיון לתאר אסטרטגיות הישרדות והתנגדות של נשים לדיכוי ולאלימות ממושכת, ומביאה לביטול כוחן או להקטנתו. בכך האבחנה משמשת לתיוג ולדיכוי נשים שהתנהגותן סוטה מהנורמה, ולטשטוש ההקשר המגדרי שיצר התנהגויות אלה. אף שתגובות הישרדות אלה, כגון הפגנת כעס, נתפסות לרוב כבלתי הולמות, ניתן לראות בהן מיומנויות המשמשות נשים החיות בחברה בה קיימים ואי שוויון מגדרי ואלימות. כלומר, זוהי אחת הדרכים שמשמשות נשים שחוו דיכוי להביע את עצמן ואת מצוקתן.
הכחשת אלימות ודיכוי נשי
קיימת טענה כי האבחנה של הפרעת אישיות גבולית מבטאת נטייה היסטורית להכחשת היקפה והשפעתה של אלימות ממושכת ושל אלימות מינית בפרט, וכן להכחשה של דיכוי נשים. בהתאם, התיוג הפסיכיאטרי של נפגעות וההתמקדות בטיפול בסימפטומים של ההפרעה, מסתיר את הקשר בין אלימות, שהיא חוויה שכיחה בקרב נשים, לבין אי השוויון המגדרי בחברה. חוסר הבנה מצד הסובבים להתנהגותן ולהקשר שבו היא מתקיימת, עלולה לחזק תחושות של זעם, ייאוש וריקנות בקרב מאובחנות שעברו טראומות בילדות.
בספרות בתרבות ובאומנות

הסרט העלילתי האמריקני "נערה בהפרעה" (Girl Interrupted) מביא את סיפורה של צעירה עם הפרעת אישיות גבולית.
הדמות הראשית בסדרה האקסית המטורפת מאובחנת עם הפרעת אישיות גבולית.
הסרט "אמא לא משוגעת" של מרדכי ורדי, מתאר את משפחתה של אמירה רענן, החושפת את מחלתה.
בקומיקס הקוריאני "killing stalking", אחת הדמויות הראשיות, yoonbum, סובל מההפרעה ומראה את רוב התסמינים שלה.
בסדרה הטורקית "אישה", הדמות שירין (סריי קאיה), אחותה של השחקנית הראשית, מתמודדת עם הפרעה זו.
בסרט "ברבור שחור" של דארן ארונופסקי, על אודות להקת הבלט היוקרתית של ניו יורק המעלה הפקה של "אגם הברבורים", נינה סיירס (נטלי פורטמן), שמגלמת את הברבור הלבן והשחור, נאבקת בהפרעה זאת.
בסדרה "ארקיין" שמבוססת על המשחק "League of legends" דמותה של ג'ינקס מתמודדת עם תסמיני הפרעת אישיות גבולית.
לקריאה נוספת

מארשה מ. לינהאן – הפרעת אישיות גבולית – מדריך להקניית כישורים הוצאת אח.
ד"ר ג'ון ד. פרסטון, הפרעת אישיות גבולית טיפול אינטגרטיבי. הוצאת אח.
צ'פמן וגרף, הפרעת אישיות גבולית מדריך הישרדות. הוצאת אח.
קולין א' וורנר, התמודדות עם הפרעת אישיות גבולית – להיאבק, להבין, להצליח. הוצאת אח.
אליסון ויליאמס

| --- | --- |

ויליאמס בשנת 2012
 לידה:  13 באפריל 1988 (בת 36) ניו כנען, ארצות הברית 
 מדינה:  ארצות הברית 
 תקופת הפעילות:  מ-2004
 מקום לימודים:  Universidad del Norte, A.C.  New Canaan Country School  אוניברסיטת ייל  מורס קולג' 
 בן או בת זוג:  ריק ון וין (2015–2019)   אלכסנדר דריימון 
 מספר צאצאים:  1 
 פרופיל ב-IMDb
 
אליסון האוול ויליאמס (באנגלית: Allison Howell Williams; ‏13 באפריל 1988) היא שחקנית אמריקאית. היא ידועה בעיקר בזכות תפקידה כמארני מייקלס בסדרת הדרמה הקומית "בנות" ברשת HBO, וכן בהופעתה בסרט האימה "תברח" (2017) כרוז ארמיטאג', ידועה בהופעתה בסרט "מייגן" (2022) בתור ג'מה.
ביוגרפיה

ויליאמס נולדה בעיירה ניו כנען, קונטיקט שבארצות הברית. אביה הוא העיתונאי בריאן ויליאמס, ואמה היא מפיקת הטלוויזיה ג'יין גילן סטודארד. ויליאמס למדה בבית-ספר פרטי בעיר הולדתה, ובתיכון למדה באקדמיה של גריניץ', ולאחר התיכון למדה באוניברסיטת ייל בניו הייבן. בעודה בייל, ויליאמס הייתה חברה במשך ארבע שנים בלהקת הקומדיה האימפרובית Just Add Water, וכן השתתפה בסדרת סרטוני המוזיקה College Musical ביוטיוב.
קריירה

בשנת 2010, ויליאמס ביצעה שיר שילוב של שני שירים: Nature Boy ו-Beautiful Mine. השיר הפך לשיר הנושא של סדרת הטלוויזיה "מד מן". הביצוע של השיר שהופיע ביוטיוב זכה לשבחים רבים, והוא שכנע את הבמאי ג'אד אפאטו לתת לויליאמס תפקיד בסדרה "בנות" של רשת HBO. כעבור זמן קצר זכתה בתפקיד, תוך קבלת קרדיט על תפקידה בלהקת Just Add Water בזמן לימודיה בייל. הסדרה "בנות" שודרה לראשונה ב-15 באפריל 2012.
ויליאמס כתבה מספר מחזות עבור המערכון "לצחוק או למות", שבו גם כיכבה כקייט מידלטון, יחד עם השחקן והדוגמן האנגלי אוליבר ג'קסון-כהן, ששיחק את הנסיך ויליאם, דוכס קיימברידג'.
ויליאמס הופיעה גם כדניאלה בסדרה הקומית "הליגה", בפרק אחד בעונה השלישית.
כמו כן שיחקה ויליאמס בסדרה הקומית "Jake and Amir" של CollegeHumor, בתור שריל.
ב-4 בדצמבר 2014 כיכבה ויליאמס בסדרת הטלוויזיה "פיטר פן לייב" של NBC, בתפקיד הראשי של פיטר פן. בנובמבר 2016 הופיעה בסרט הקצר Past Forward.
בשנת 2017 כיכבה ויליאמס בסרט האימה "תברח", בבימויו של ג'ורדן פיל, שהשתכנע שהיא ראויה לשחק בתפקיד הראשי של רוז לאחר שראה את משחקה בסדרת NBC: "פיטר פן לייב".
בשנת 2022, השתתפה בסרט האימה "מייגן".
חיים אישיים

בשנת 2011 החלה ויליאמס לצאת עם ריקי ואן ויין, ממקימי CollegeHumor. בשנת 2014 השניים התארסו וב-19 בספטמבר 2015 נישאו בטקס פרטי. עורך טקס החתונה היה השחקן והבמאי טום הנקס. היא ובעלה גרים בצ'לסי שבמנהטן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | תברח | רוז ארמיטאג' |  |
| 2018 | שלמות | שרלוט ווילמור |  |
| 2020 | קו האופק | שרה |  |
| 2022 | מייגן | ג'מה |  |
| 2025 | מייגן 2.0 | ג'מה |  |
| 2025 | להתחרט עליך | יפורסם בהמשך |  |
| TBA | Kill Me | מרגו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | חלום אמריקאי | דבורה | 2 פרקים |
| 2011 | הליגה | דניאלה | פרק: "The Guest Bong" |
| 2012-2011 | ג'ייק ואמיר | שריל | סדרת רשת; 2 פרקים |
| 2017-2012 | בנות | מארני מייקלס | תפקיד ראשי (6 עונות); 62 פרקים |
| 2013 | מינדי | ג'יליאן | 3 פרקים |
| 2014 | פיטר פן לייב! | פיטר פן | ספיישל טלוויזיוני של NBC |
| 2015 | משפחת סימפסון | חברה של קנדיס | דיבוב; פרק: "Every Man's Dream" |
| 2018 | פטריק מלרוז | מריאן | פרק: "Bad News" |
| 2019-2018 | סדרה של צרות | קיט סניקט | 8 פרקים |
| 2019 | רחוב סומסום | עובדת תברואה | פרק: "Oscar Uncanned" |
| 2023 | שותפים למסע | לוסי סמית' | מיני-סדרה של שואוטיים |
מגבר

מַגְבֵּר הוא כל מתקן או מצב העושה שימוש בכמות קטנה של אנרגיה לשליטה על מקור אנרגיה גדול יותר. כיום המונח משמש בעיקר לתיאור מגבר חשמלי, אך ישנם גם מגברים המבוססים על אנרגיות אחרות, כגון מגברים מגנטים ומגברי אור.
המגבר החשמלי משמש ברדיו, במשדרי ומקלטי טלוויזיה, במיקרו מחשבים, בכלי נגינה חשמליים, מכשור אנליטי ובכל מיני מכשירים אלקטרוניים וספרתיים אחרים. הרכיבים החשובים ביותר של המגבר הם ההתקנים הפעילים, כמו שפופרות הריק והטרנזיסטורים.
אופן פעולה

לעיתים ניתן להפוך אות פיזיקלי כלשהו לאות חשמלי, בדרך כלל בעל עוצמה נמוכה, ובעזרת מערכת מגברים ניתן להשתמש באות לצרכים מגוונים. למשל רשמקול הקולט תנודות קול וממיר אותן לאותות חשמליים חלשים, האותות החשמליים נשלחים לטרנזיסטור או לשפופרת ריק שם הם משמשים כמתג לאותות חשמליים בעוצמה גדולה יותר, התהליך ממשיך וחוזר חלילה עד להגעה לעוצמה הדרושה שבה נשלחים האותות החשמליים לרמקול ההופך אותן לתנודות אוויר הבאות לידי ביטוי כקול.
סוגי מגברים

מגבר אות נמוך - קדם מגבר
מגבר אות בינוני - עובד עם 0dB, לא ליניארי
מגבר אות גבוה (מגבר הספק) - Power Amp.
מגבר אות גבוה נועד לקבל עוצמת קו (Line Level = 0dB)
תכונות של מגבר אות גבוה:
התנגדות כניסה גבוהה.
התנגדות מוצא נמוכה מאוד.
מגבר ליניארי:
מגבר ליניארי הוא מגבר בו פונקציית המעבר אינה תלויה בסיגנל הכניסה.
Out=In*A
כאשר A הוא מקדם הגברה
מגבר לא ליניארי:
מגבר לא ליניארי הוא מגבר שבו פונקציית המעבר תלויה בכניסה.
תופעות המתרחשות במגברים

אפקט מילר - הקיבול השקול בכניסה למגבר מתח מהפך עולה בשל הגדלת השפעתו של הקיבול המחובר בין צומתי הכניסה והיציאה של המגבר. ככל שההגבר גדול יותר כך גדל גם קיבול זה.
הגבלת Slew Rate - Slew Rate הוא מדד המציג את יחס השינוי של המתח במוצא המגבר כתלות בזמן. כאשר מתח הכניסה עולה מעל סף מסוים היחס הנ"ל קטן עד שהשינויים יהיו זניחים ומגיעים לרוויה בליניאריות המגבר. זהו אפקט של אות גדול, כאשר הוא תלוי במתחי ההזנה ובקיבול המגבר
מגבר והגברה בתחומים אחרים > גאולוגיה של רעידות אדמה

באתרים מסוימים, בהם מתקיים מצב גאולוגי מסוים, מתקיימת בעת רעידת אדמה הגברה של תאוצת הקרקע שמתרחשת באתר כתוצאה מהגעת הגלים הסייסמיים אליהם. התשתית הגאולוגית קרי, שתי יחידות הסלע העליונות במקרים אלה משמשות כמגבר טבעי של תאוצות הקרקע באתר. הגברות כאלה מתרחשות כאשר יחידת הסלע העליונה באתר, היא רכה וצפופה הרבה פחות, מצפיפות יחידת הסלע שמתחתיה. הגברה שכזו נקראת תגובת אתר סייסמית. מקדם ההגברה, דהיינו פי כמה תוגבר תאוצת הקרקע באתר, נקבע על פי המשוואה הבאה:
כאשר: Am הוא מקדם ההגברה, V2 הוא מהירות גלי הגזירה ביחידת הסלע התחתונה, V1 הוא מהירות גלי הזירה ביחידת הסלע העליונה, ו- K הוא יחס הצפיפויות בין שתי יחידות הסלע שבמרבית המקרים שנבחנו  בישראל, אינו עולה על 1.2.
ראו גם

מגבר שרת
מגבר קדם
מגבר אנרגיה
מגבר מנורות
מגבר אופטי
צמד דרלינגטון
הערות שוליים

↑  אבני, ר., 2008. הכנת תרחישים לרעידות אדמה באזורים בעלי רמה סייסמית בינונית. "אופקים בגאוגרפיה, 70: עמודים 96-98.
↑  רון אבני, רעידת האדמה של שנת 1927 – מחקר מאקרוסייסמי על בסיס מקורות התקופה, עמ' 36, באתר אוניברסיטת בן-גוריון בנגב
| --- | --- |
בקרת זהויות :  BnF: cb11956795s (data) 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
שאדיי

| --- | --- |

 לידה:  16 בינואר 1959 (בת 66) איבדאן, ניגריה 
 שם לידה:  הלן פולשאדיי אדו
 שם במה:  Sade 
 מוקד פעילות:  לונדון, אנגליה
 תקופת הפעילות:  מ-1980
 מקום לימודים:  בית הספר לאמנות סנט מרטין, The Stanway School, Colchester Institute, Clacton County High School 
 סוגה:  מוזיקת נשמה, רית'ם אנד בלוז, רוק קל, פאנק, ג'אז, קול ג'אז 
 סוג קול:  קונטרה אלט 
 שפה מועדפת:  אנגלית 
 חברת תקליטים:  Portrait/CBS Records Epic/SME Records
 מספר צאצאים:  1 
 פרסים והוקרה:  קצינה במסדר האימפריה הבריטית (31 בדצמבר 2001)  מפקדת במסדר האימפריה הבריטית (17 ביוני 2017)  פרס גראמי לתגלית השנה (1986) 
 אתר רשמי
 פרופיל ב-IMDb
 
הלן פולשאדיי אדו (באנגלית: Helen Folasade Adu; נולדה ב-16 בינואר 1959) המוכרת בשם הבמה שאדיי אדו (Sade Adu) ובקיצור שאדיי (Sade) היא זמרת, כותבת שירים ומפיקה בריטית ממוצא בריטי-ניגרי. שרה בסגנון ייחודי שיסודותיו ברית'ם אנד בלוז ובמוזיקת נשמה בעיבוד רך, עם נגיעות של ג'אז ומקצבים לטיניים ואפריקאיים. זוכת פרסי גראמי ובריט ואבירת מסדר האימפריה הבריטית. נכון ל-2010 מכרה למעלה מ-50 מיליון עותקים מאלבומיה ברחבי העולם.
ראשית חייה

שאדיי נולדה בניגריה, בת לאב מרצה לספרות מקבוצת היורובה ולאם בריטית. לפני שמלאה לה שנה התגרשו הוריה והיא עברה עם אמה לאסקס, אנגליה. בילדותה ובנעוריה האזינה למוזיקת נשמה ולרגאיי של זמרים כאריתה פרנקלין, נינה סימון, בוב מארלי, ריי צ'ארלס ובילי הולידיי.
בשנת 1977 עברה ללונדון, למדה עיצוב אופנה ופיתוח קול ועבדה כדוגמנית.
קריירה מוזיקלית

בראשית שנות השמונים התחילה לשיר בלהקת פאנק (Funk), שם פגשה את נגן הבס, שיהפוך לשותפה לאורך שנים רבות, ריי סנט ג'ון. יחד עמו כתבה את להיטה הראשון והמזוהה עמה ביותר Smooth Operator, אשר הכיר לעולם את גוון קולה המיוחד. היא הצטרפה ללהקת Pride בת שמונת הנגנים, בהנהגתו של סנט ג'ון והופיעה בלונדון. חלק מהלהקה הפכה להקרא "להקת שאדיי".
ב-1984 הפיקה את אלבומה הראשון, Diamond Life, בחברת "Epic", שכלל את הלהיט Smooth Operator והגיע למקום הראשון במצעדי המכירות. באלבום שולטים מקצבי ג'אז לטיני ובוסה נובה. לאחר מכירות של 6 מיליון עותקים עד 1985 היה לאלבום הבכורה הנמכר ביותר של זמרת בריטית. בסוף אותה שנה הופיעה על בימת מופע הצדקה לייב אייד, לצד טובי אמני בריטניה וארצות הברית.
ב-1985 יצא אלבומה השני, Promise, שכלל להיטים כ-Never As Good As the First Time ו-The Sweetest Tabo, צעד במצעד הפופ האמריקאי במשך שישה חודשים והפך אותה לכוכבת גם בארצות הברית. באותה שנה השתתפה בסרט "התחלות ראשונות" (Absolute Beginners) לצד דייוויד בואי. ב-1986 זכתה בפרס גראמי בקטגוריית הכוכבת החדשה הטובה ביותר.
ב-1988 יצא אלבומה השלישי, Stronger Than Pride ובו הלהיט Paradise. אלבומה הבא מ-1992, Love Deluxe, הוקלט באולפן ההקלטה הפרטי שהקימה, ובו הלהיט No Ordinary Love, שזכה בפרס גראמי בקטגוריית סינגל הרית'ם אנד בלוז הטוב ביותר. בשנת 2000 יצא תקליטה Lovers Rock, בעל גוון רוקי יותר, שזכה בפרס גראמי בקטגוריית אלבום הפופ הטוב ביותר. שלושת אלבומיה הראשונים הגיעו למעמד של אלבום פלטינה הן בבריטניה והן בארצות הברית. שני אלבומיה הבאים הגיעו למעמד של אלבום פלטינה בארצות הברית ואלבום זהב בבריטניה.
בעשור הראשון של המאה ה-21 המשיכה להופיע ברחבי העולם. בשנת 2002 הוציאה אלבום ו-DVD בהופעה חיה בשם Lovers Live.
בפברואר 2010 יצא אלבום האולפן השישי שלה, "Soldier of Love", לאחר הפסקה של עשר שנים. האלבום, כקודמיו, מכיל שירים בסגנון פופ-מוזיקת נשמה, עם נגיעות רגאיי, גרוב לטיני וקאנטרי-גוספל. האלבום זכה לביקורות חיוביות מצד מבקרי המוזיקה, ומיד עם צאתו הגיע למקום הרביעי במצעד הבריטי ולמקום הראשון במצעד האמריקאי. זהו האלבום הראשון של שאדיי שהצליח להיכנס היישר למקום הראשון בארצות הברית, ולאחר שלושה שבועות בצמרת המצעד ומכירות של מעל 800,000 עותקים, הגיע למעמד של אלבום זהב. האלבום הגיע למקום הראשון גם במצעדי מכירות האלבומים של קנדה ושל חלק גדול ממדינות אירופה, לרבות צרפת, איטליה, ספרד, פורטוגל ושוודיה. שיר הנושא של האלבום יצא גם כסינגל הראשון מתוכו.
בספטמבר 2024, פורסם כי שאדיי תוציא לאור את השיר הראשון שלה מאז 2018 בשם "Young Lion" כחלק מאלבום בשם Transa, שמטרתו להעלות מודעות לנושאים הקשורים לקהילת הטרנסג'נדרים והא-בינארים. האלבום ייצא ב-22 בנובמבר של אותה השנה, והוא הורכב על ידי הארגון ללא מטרות רווח "Red Hot", במטרה לתמוך במודעות טרנסג'נדרית ולהבליט אמנים טרנסים וא-בינאריים. השיר "Young Lion" מוקדש לבנה של שאדיי, איזק, שמזדהה כגבר טרנסג'נדר.
במרץ 2025, דורגה במקום ה-96 ברשימת 100 האמניות המובילות של המאה ה-21 של מגזין בילבורד.
חיים אישיים

ב-1989 התחתנה בספרד עם במאי הקולנוע הספרדי קרלוס סקולה, היא התגרשה ממנו ב-1991.
ב-1995 עברה להתגורר בג'מייקה ונישאה לזמר בוב גרובל. ביולי 1996 ילדה את בתם המשותפת.
לאחר שנפרדו, חזרה להתגורר באנגליה.
דיסקוגרפיה > אלבומי אולפן

1984: Diamond Life
1985: Promise
1988: Stronger Than Pride
1992: Love Deluxe
2000: Lovers Rock
2010: Soldier of Love
הערות שוליים

↑  Steven J. Horowitz, Sade to Release First New Song in Years as Part of Transgender Awareness Compilation, Variety, ‏4 September 2024
↑  Trevor Anderson,Jim Asker,Pamela Bustios,Keith Caulfield,Eric Frankenberg,Kevin Rutherford,Gary Trust,Xander Zellner, Billboard’s Top 100 Women Artists of the 21st Century Chart, Nos. 100-61, Billboard, ‏2025-03-14 (באנגלית אמריקאית)
| פרס גראמי לתגלית השנה |
| --- | --- | --- |
| 1980−1960 | בובי דארין (1960) • בוב ניוהארט (1961) • פיטר נרו (1962) • רוברט גולט (1963) • סווינגל סינגרס (1964) • הביטלס (1965) • טום ג'ונס (1966) • ללא זוכה (1967) • בובי ג'נטרי (1968) • חוזה פליסיאנו (1969) • קרוסבי, סטילס ונאש (1970) • הקרפנטרז (1971) • קרלי סיימון (1972) • אמריקה (1973) • בט מידלר (1974) • מרווין האמליש (1975) • נטלי קול (1976) • סטארלנד ווקל בנד (1977) • דבי בון (1978) • א טייסט אוף האני (1979) • ריקי לי ג'ונס (1980) |  |
| 2000−1981 | כריסטופר קרוס (1981) • שינה איסטון (1982) • Men at Work (1983) • מועדון תרבות (1984) • סינדי לאופר (1985) • שאדיי (1986) • ברוס הורנסבי והריינג' (1987) • ג'ודי וואטלי (1988) • טרייסי צ'פמן (1989) • מילי ונילי (בוטל) (1990) • מריה קארי (1991) • מארק קון (1992) • Arrested Development (1993) • טוני ברקסטון (1994) • שריל קרואו (1995) • Hootie & the Blowfish (1996) • ליאן ריימס (1997) • פולה קול (1998) • לורן היל (1999) • כריסטינה אגילרה (2000) |  |
| 2020−2001 | שלבי ליני (2001) • אלישה קיז (2002) • נורה ג'ונס (2003) • אוונסנס (2004) • מארון 5 (2005) • ג'ון לג'נד (2006) • קארי אנדרווד (2007) • איימי ויינהאוס (2008) • אדל (2009) • זאק בראון בנד (2010) • אספרנסה ספולדינג (2011) • בון איבר (2012) • פאן (2013) • מאקלמור וראיין לואיס (2014) • סם סמית' (2015) • מייגן טריינור (2016) • צ'אנס הראפר (2017) • אלסיה קארה (2018) • דואה ליפה (2019) • בילי אייליש (2020) |  |
| 2021 ואילך | מייגן די סטליון (2021) • אוליביה רודריגו (2022) • סמארה ג'וי (2023) • ויקטוריה מונה (2024) ‏•‏‏ צ'אפל רואן (2025) |  |
| --- | --- |
בקרת זהויות :  NLI: 987007349688705171  PLWABN: 9810690154605606  BIBSYS: 1095084  BNE: XX1596164  BnF: cb11976565q (data)  GND: 134311353  ICCU: SBNV048066  ISNI: 0000 0001 1478 6110  LCCN: n93118480  MusicBrainz: 3c6a1239-9858-4ec6-8bf2-208fd2659c68  NKC: xx0015409  NLK: KAC2018M5351  NSK: 000065469  NTA: 072197625  RERO: 02-A000142752  SNAC: w6t30w93  SUDOC: 15830425X  VIAF: 100246228   WorldCat (עם VIAF): 100246228 
עטיפת "Soldier of Love" מ-2010
מאט קורנט

| --- | --- |

 לידה:  6 באוקטובר 1998 (בן 26) רוג'רס, ארקנסו, ארצות הברית ארצות הברית
 מדינה:  ארצות הברית 
 תקופת הפעילות:  מ-2012
 פרופיל ב-IMDb
 
מאט קורנט (באנגלית: Matt Cornett; נולד ב-6 באוקטובר 1998) הוא שחקן וזמר אמריקאי, המוכר בעיקר מתפקידו בתור אי.ג'יי מקסוול בסדרה "היי סקול מיוזיקל: המחזמר: הסדרה".
ביוגרפיה

קורנט נולד וגדל בעיר רוג'רס שבמדינת ארקנסו, ארצות הברית. בשנת 2012 עבר לגור בלוס אנג'לס על מנת להתמקד בקריירת המשחק שלו.
קריירה

בשנת 2016 השתתף בתפקיד אורח בסדרת הטלוויזיה "בלה והבולדוגס" וזכה בפרס האמן הצעיר על תפקידו בסדרה.
קורנט הופיע בתפקידי אורח במספר תוכניות טלוויזיה, ביניהן "מקום טוב באמצע", "מחשבות פליליות", "ללא מילים", "במשפחות הכי טובות", "השייקריות" ו"הגולדברגים".
בשנת 2019 הוא החל לגלם את תפקידו של אי. ג'יי בסדרת הטלוויזיה המוזיקלית "היי סקול מיוזיקל: המחזמר: הסדרה" של שירות הסטרימינג דיסני+. הסדרה הסתיימה באוגוסט 2023.
בשנת 2022 הוא כיכב בסרט של ערוץ דיסני "זומבים 3".
במרץ 2025 יצא לאור הסרט "Summer of 69" בכיכובו.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2013 | Can | דייגו |  |
| 2015 | Think My Babysitter's an Alien | גלן |  |
| 2016 | Inconceivable | זאק |  |
| 2018 | Alex & Me (אנ') | לוגן ויליס |  |
| 2024 | Karma: Death at Latigo Springs | ניילס |  |
| 2025 | Summer of 69 | מקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 - 2014 | Nightmare U | דניאל | סדרת רשת; 3 פרקים |
| 2013 | סאות'לנד | לו | פרק: "Off Duty" |
| 2015 - 2016 | בלה והבולדוגס | זאק בארנס | 6 פרקים |
| 2016 | מחשבות פליליות | אוסטין סטרגרן | פרק: "The Anti-Terror Squad" |
| 2016 | מקום טוב באמצע | דנקן | פרק: "The Core Group" |
| 2017 | ללא מילים | צ'ייס | פרק: "S-I- SICK D-A- DAY" |
| 2017 - 2018 | במשפחות הכי טובות | ריאן | 4 פרקים |
| 2018 | לבד ביחד (אנ') | לוגן | פרק: "Drama Story" |
| 2019 | השייקריות | בלייק | 3 פרקים |
| 2019 | Stressed to Death | אלסטון גארט | סרט טלוויזיה של Lifetime |
| 2019 - 2020 | הגולדברגים | אנדרו גלארי | 2 פרקים |
| 2019–2023 | היי סקול מיוזיקל: המחזמר: הסדרה | אי.ג'יי מקסוול | תפקיד ראשי (עונות 1-3); אורח בעונה הרביעית |
| 2022 | זומבים 3 | א-לאן | סרט טלוויזיה של ערוץ דיסני |
| TBA | School for Boys | ליאו גרסקו | סדרת טלוויזיה (עדיין לא פורסמה) |
הערות שוליים

↑  ABC and Nickelodeon Actors Lead Winners at Young Artist Awards, Backstage
↑  ‘Zombies 3’: Matt Cornett, Kyra Tantao, Terry Hu Join Disney Channel Movie, Deadline, ‏19 במאי 2021 (באנגלית אמריקאית)
1 2  Glenn Garner, ‘Summer of 69’ Review: Chloe Fineman Plays A Stripper Who Teaches Sam Morelos To Land The Guy Of Her Dreams — SXSW, Deadline, ‏2025-03-14 (באנגלית אמריקאית)
| --- | --- |
בקרת זהויות :  BNE: XX5840354  LCCN: no2018138277  MusicBrainz: fe4595d2-278c-42ce-93a7-356286b0d394  VIAF: 933154075978511860003   WorldCat (עם VIAF): 933154075978511860003
הפרטה

הַפְרָטָה היא הליך בו מועבר או נמכר רכוש הכלל לידיים פרטיות והופך להיות קניין פרטי. הליך מנוגד, בו נקנה או נלקח קניין פרטי על ידי הממשלה או משטר מכונה הלאמה.
המונח מקושר לעיתים קרובות עם מכירתן של חברות ממשלתיות או שירותים ציבוריים לחברות פרטיות. שירותים וחברות כאלו כוללים בין השאר ארגונים העוסקים באספקת שירותי תשתית ותעשייה, כמו חברות העוסקות במחצבים, חשמל ואנרגיה, מים, תחבורה, ותקשורת. תחומים אחרים בהם מתקיימות פעולות הפרטה הם בשירותי הבריאות והחינוך וכן במערכות בנקאות וכספים.
הפרטה מתבצעת במהלך המרת כלכלה בעלת אופי סוציאליסטי, שבה יש מעורבות רבה של המדינה בכלכלה, לכלכלה קפיטליסטית בעלת כלכלת שוק, שבה מעורבותה של המדינה פחותה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המונח נטבע בשנת 1948 ונכנס לשפה המדוברת בין השאר בעקבות שימוש תכוף בו במגזין אקונומיסט הבריטי בשנות השמונים. פעולות הפרטה בולטות בוצעו בתקופת שלטונה של מרגרט תאצ'ר, ראש ממשלת בריטניה בין השנים 1979 ו-1990. במהלך שלטונה הביאה תאצ'ר להפרטת עשרות חברות.
בעקבות ההפרטה בממלכה המאוחדת הופיעו יוזמות הפרטה במדינות רבות, תחילה בעיקר במדינות האנגלו-סקסיות ומאוחר יותר בכל רחבי העולם. כיום, יש לרוב מדינות העולם תוכנית הפרטה כלשהי.